Michael Owen

**Michael James Owen** nekadašnji je engleski nogometaš. 1998. izabran je za sportista godine u Velikoj Britaniji, a 2001. izabran je za evropskog nogometaša godine. On je jedan od 7 nogometaša koji su postigli više od 150 golova u engleskoj Premijer ligi i najmlađi koji je postigao 100 golova u istoj ligi. 19. marta 2013. objavio je povlačenje iz profesionalnog nogometa.

## Karijera 
Karijeru je započeo 1996. u Liverpoolu. Bio je poznat po kombinaciji brzine i efikasnosti. U prvi plan probio se na SP-u 1998, kad je u 2. poluvremenu protiv Argentine postigao pogodak vodeći loptu s polovine terena.

Owen je imao veliki udio u Liverpoolovom uspjehu u sezoni 2000/2001. Osim pobjede u Liga kupu, također je osvojio FA kup. Bio je igrač utakmice u finalu protiv Arsenala, kad je Liverpool u posljednjih 7 minuta s 0:1 preokrenuo na 2:1. Kao vrhunac velike sezone, Owen je s *Redsima* osvojio evropski Superkup pobijedivši novopečenog pobjednika Lige prvaka, Bayern München, sa 3-2. 2001. proglašen je evropskim nogometašem godine.

U augustu 2004. Owen je prešao u Real Madrid uz naknadu od oko 12.000.000 €. Unatoč njegovoj ulozi "rezerviste", postigao je 13 pogodaka u prvenstvu. Godinu kasnije prešao je za 25.000.000 € nazad u Englesku kako bi igrao za Newcastle, za koji je do kraja prvenstva u sezoni 2005/06. odigrao 11 utakmica i postigao 7 golova. Početkom 2006. zbog prijeloma metatarzalne kosti na desnom stopalu morao je otići na duži odmor. Nakon što se oporavio od povrede, u sezoni 2007/08. postaje najbolji klupski strijelac, ali i kapiten. Nakon što je sezone 2008/09. Newcastle ispao iz Premijer lige, budući da mu je istekao ugovor, potpisuje za Manchester United. Također su ga povezivali sa Hull Cityjem, Stoke Cityjem, Evertonom i Aston Villom prije no što je potpisao za Manchester. Na konferenciji za novinare 13. jula 2009. Owenu je predan broj 7, koji je prethodno nosio Cristiano Ronaldo. 18. 7. u svom debiju za Manchester United pogađa pobjednički gol protiv reprezentacije Malezije u 82. minuti.

### Reprezentativna karijera 
U nacionalnoj reprezentaciji debitirao je 11. februara 1998. u prijateljskoj utakmici protiv Čilea, u kojoj je Engleska izgubila (0-2). Prvi gol za Englesku postigao je za pobjedu od 1-0 protiv Maroka 23. maja 1998. Zauzima 4. mjesto na listi najboljih stijelaca engleske reprezentacije svih vremena.

## Internacionalni golovi 
## Uspjesi 
### Liverpool 
* FA kup: 2001.
* Engleski liga-kup: 2001, 2003.
* FA Community Shield: 2002.
* Kup UEFA: 2001.
* UEFA Superkup: 2002.
* FA Youth Cup: 1996.

### Internacionalni 
* FA Summer Tournament: 2004.

### Lični 
* PFA mladi igrač godine: 1998.
* Najbolji strijelac Premijer lige: 1998, 1999.
* Britanski sportist godine: 1998.
* Zlatna lopta: 2001.
* FIFA 100

## Privatni život 
Owen se oženio s Louise Bonsall 24. juna 2005. Gemma Rose rođena je 1. maja 2003. 6. februara 2006. dobili su sina, Jamesa Michaela. Njihovo treće dijete, kći Emily May, rođena je 29. oktobra 2007. Četvrto dijete i treća kći Jessica rođena je 26. februara 2010. Owen je također kupio cijelu ulicu za svoju porodicu (Austen Close, Ewloe), koja se nalazi u blizini područja gdje je on nekad živio.

## Reference 
## Vanjski linkovi 
* 
* 
* Michael Owen na premierleague.com
* 
* 

Kategorija:Rođeni 1979.
Kategorija:Engleski nogometaši
Kategorija:Biografije, Chester
Kategorija:Nogometaši Liverpoola
Kategorija:Nogometaši Real Madrida
Kategorija:Nogometaši Newcastle Uniteda
Kategorija:Nogometaši Manchester Uniteda
Kategorija:Nogometaši Stoke Cityja
Kategorija:Igrači na Svjetskom prvenstvu u nogometu 1998.
Kategorija:Igrači na Evropskom prvenstvu u nogometu 2000.
Kategorija:Igrači na Svjetskom prvenstvu u nogometu 2002.
Kategorija:Igrači na Evropskom prvenstvu u nogometu 2004.
Kategorija:Igrači na Svjetskom prvenstvu u nogometu 2006.
Kategorija:Živi ljudi